**Kúpna zmluva č. ...............**

uzavretá podľa ust. § 409 a nasl. zákona č. 513/1991 Zb. Obchodný zákonník v znení neskorších predpisov

**medzi zmluvnými stranami:**

**Predávajúci: .................................**

Sídlo:

Menom ktorej koná:

Tel.č.:

IČO:

DIČ:

IČ DPH:

Bankové spojenie:

Číslo účtu:

IBAN: S

BIC kód (SWIFT): C

Zapísaná v Obchodnom registri Okresného súdu v ,

Oddiel: Vložka číslo:

(ďalej len „**predávajúci**“)

a

**Kupujúci: LESY Slovenskej republiky, štátny podnik**

**Organizačná zložka Tríbeč**

Sídlo:Topoľčianky

Menom ktorej koná: Ing.Daniel Benček

Tel.č.:

IČO: +421 918 333 576

DIČ: 360 38 351

IČ DPH: SK 2020087982

Bankové spojenie: VÚB, a.s.

Číslo účtu: SK54 0200 0000 0000 0310 0162

IBAN: SK54 0200 0000 0000 0310 0162

BIC kód (SWIFT): SUBASKBX

Zapísaný v Obchodnom registri Okresného súdu v Banskej Bystrici dňa 29.10.1999,

Oddiel: Pš Vložka č.: 155/S

(ďalej len „ **kupujúci**“)

**Čl. I**

**Predmet zmluvy**

1. Predávajúci sa zaväzuje predať a dodať a kupujúci sa zaväzuje prevziať do svojho výlučného vlastníctva a zaplatiť kúpnu cenu za nasledujúci tovar za podmienok ďalej v tejto zmluve dohodnutých:

|  |  |  |  |
| --- | --- | --- | --- |
| **P.č.** |  | **Značka, typ** | **Počet ks** |
| 1. | **Dodávkový automobil s mraziarenskou nádstavbou** |  | jeden |

Predmet zmluvy podľa bodu 1. bude dodaný vo vyhotovení a s výbavou podľa špecifikácie, ktorá je uvedená v prílohe č. 1, ktorá tvorí neoddeliteľnú súčasť tejto zmluvy. Zariadenie uvedené ako predmet zákazky je v stave **NOVÝ** , čiže zatiaľ **NEPOÚŽÍVANÝ**.

Predmetom zmluvy je aj:

a) Dodanie dokumentácie v slovenskom alebo českom jazyku (pokiaľ nie je uvedené inak):

* certifikát stroja platný v krajinách EU (vyhlásenie o zhode) COC - ES osvedčenie o zhode podľa smernice 70/156/EHS v platnom znení v slovenskom jazyku alebo úradne preložené
* legalizácia pohybu po verejných komunikáciách v SR (kompletné osvedčenie o evidencii vozidla)
* návod na obsluhu
* návod na opravy a údržby, v prípade potreby základné obslužné náradie a najnutnejšie náhradné diely
* zásady bezpečnosti práce pri prevádzke, opravách a údržbách
* katalóg náhradných dielov
* mazací plán
* dodanie povinnej výbavy podľa vyhlášky č.464/2009 Z.z.

c) Zaškolenie obsluhy na dodávaný tovar v trvaní minimálne jedného pracovného dňa vrátane praktického zácviku o čom bude spísaný písomný záznam.

**Čl. II**

**Kúpna cena**

1. Kúpna cena za predmet zmluvy je stanovená na základe verejného obstarávania dohodou zmluvných strán podľa zákona č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov nasledovne:

**Cena za predmet zmluvy vrátane príslušenstva v EUR za 1 ks je:**

|  |  |  |  |  |  |
| --- | --- | --- | --- | --- | --- |
| P.č. | Značka, typ | Cena (EUR) bez DPH | DPH 20% | Cena (EUR) s DPH | Počet ks |
| 1. |  |  |  |  |  |

**Cena celkom za celý predmet zmluvy :....................... ,-€**

**(Slovom : ............................... EUR vrátane DPH)**

2. Špecifikácia kúpnej ceny je obsahom **prílohy č.1** - Technická a cenová špecifikácia predmetu zmluvy

3. Cenou sa rozumie cena vrátane colných a daňových poplatkov, komplexného zabezpečenia služieb spojených s dodávkou tovaru, vrátane dopravy do miesta plnenia (náklady na dopravu, poistenie a ostatné náklady spojené s dodávkou tovaru), odskúšania prevádzky, zaškolenia obsluhy, návodu na obsluhu a údržbu, servisného zošita so záručnými podmienkami v slovenskom jazyku kompletného technického osvedčenia vozidla, povinnej výbavy, kompletného príslušenstva pre montáž a pre plnohodnotnú prevádzku.

**Čl. III**

**Platobné podmienky**

1. Vlastná platba sa realizuje prevodným príkazom prostredníctvom banky kupujúceho, na základe predávajúcim vystavenej faktúry, po prevzatí predmetu zmluvy alebo jeho časti kupujúcim.

Fakturovaný môže byť len ten tovar, ktorý bol riadne dodaný kupujúcemu.

2. Dohodnutá splatnosť faktúry (kúpnej ceny) je 30 dní odo dňa jej doručenia kupujúcemu. Súčasťou faktúry je preberací -odovzdávací protokol potvrdený povereným zástupcom kupujúceho.

3. Faktúra musí obsahovať náležitosti v zmysle všeobecne záväzných právnych predpisov, v opačnom prípade má kupujúci právo vrátiť faktúru bez zaplatenia. Oprávneným vrátením faktúry prestáva plynúť lehota splatnosti a táto lehota plynie od znova odo dňa doručenia novej (opravenej) faktúry.

4. Predávajúci je oprávnený písomne požiadať o vykonanie úhrady faktúry pred uplynutím lehoty splatnosti. V prípade, že je žiadosť schválená, vykoná kupujúci úhradu, pričom predávajúci zároveň súhlasí s poskytnutím skonta vo výške 1% z fakturovanej ceny bez DPH za úhradu od 5 do 30 dní pred uplynutím lehoty splatnosti.

Predávajúci zároveň súhlasí, že zo strany kupujúceho bude už úhrada ponížená o alikvotnú výšku skonta, t.j. bude vykonaný zápočet. Predávajúci sa zároveň zaväzuje bezodkladne vystaviť a poslať kupujúcemu doklad o vyčíslení skonta – finančného bonusu.

Pri poskytnutí zľavy z pôvodnej ceny po vzniku daňovej povinnosti formou finančného bonusu, tzv. skonta, obidve zmluvné strany súhlasia s postupom v zmysle zák. č. 222/2004 Z. z. o dani z pridanej hodnoty , § 25, ods. (6), t.j. predávajúci vyhotoví v súvislosti s DPH len nedaňový doklad - tzv. finančný dobropis, za účelom finančného vyrovnania uplatnenej zľavy.

5. Predávajúci je oprávnený postúpiť pohľadávky a iné práva vyplývajúce z tejto kúpnej zmluvy voči kupujúcemu len po ich predchádzajúcom písomnom súhlase.

6. Fakturačná adresa: **LESY Slovenskej republiky, štátni podnik**

**Námestie SNP č. 8**

**975 66 Banská Bystrica**

**Čl. IV**

**Dodacie podmienky**

1. Predmet zmluvy uvedený v čl. I. bode 1. bude dodaný na základe preberacieho - odovzdávacieho protokolu. Termín dodávky je stanovený **najneskoršie do tristo** kalendárnych dní odo dňa účinnosti tejto kúpnej zmluvy.

2. Predávajúci nebude v omeškaní s dodaním predmetu zmluvy v prípade, že u neho nastane okolnosť vylučujúca zodpovednosť za porušenie dodacej lehoty (napr. vis maior). Dodacia lehota sa v takomto prípade primerane predĺži o dobu počas, ktorej trvala takáto okolnosť.

3. Odovzdanie a prevzatie bude vykonané poverenými zástupcami kupujúceho a predávajúceho v mieste plnenia. Miesto plnenia (dodania) je: Expedičný sklad dreva Topoľčianky, Moravecká ulica č.2

4. Predávajúci je povinný vyrozumieť zástupcu kupujúceho (listom, mailom alebo faxom), ktorým je pre účely tejto zmluvy Oto Tinák, tel.: +421 918 334 089, e-mail: oto.tinak@lesy.sk (ďalej len „zástupca kupujúceho“), o pripravenosti predmetu zmluvy alebo jeho časti k odovzdaniu – prevzatiu najneskôr 3 dni vopred.

5. Pri odovzdaní - prevzatí predmetu zmluvy podpíšu poverení zástupcovia zmluvných strán preberací protokol, podpísaním ktorého sa považuje predmet zmluvy za prevzatý.

**Čl. V**

**Povinnosti kupujúceho**

Kupujúci je povinný prevziať predmet zmluvy v deň určený predávajúcim pri splnení podmienky uvedenej v čl. IV. 4. bode a zaplatiť dohodnutú kúpnu cenu.

**Čl. VI**

**Povinnosti predávajúceho**

1. Predávajúci je povinný umožniť kupujúcemu dôkladné oboznámenie sa s predmetom zmluvy, dodať predmet zmluvy kupujúcemu v plnom rozsahu a množstve, v dohodnutom termíne, v bezchybnom stave a dohodnutej kvalite, vyhotovení a výbave a umožniť jeho prevzatie v mieste plnenia.

2. Predávajúci je povinný pred odovzdaním predmetu kúpy zabezpečiť vykonanie predpredajného servisu a pri odovzdávaní predmetu zmluvy predviesť funkčnosť dodávaného lesného kolesového traktora a tento protokolárne odovzdať poverenému zástupcovi kupujúceho v mieste plnenia.

**Čl. VII**

**Záruka za akosť**

1. Na dodávaný tovar, príslušenstvo a výbavu predávajúci poskytuje záruku (min.) **36 mesiacov** od dátumu predajana kompletný stroj(všetky súčasti s výnimkou rýchlo sa opotrebujúcich dielov).

2.Záruka začína plynúť odo dňa prevzatia tovaru kupujúcim (od dátumu predaja uvedeného v servisnej knižke a na preberacom – odovzdávacom protokole).

3. Predávajúci nenesie žiadnu zodpovednosť za závady, ktoré boli spôsobené neodbornou prevádzkou, obsluhou a údržbou.

4. V prípade reklamácií predmetu zmluvy sa postupuje podľa príslušných ustanovení Obchodného zákonníka a všeobecne záväzných platných právnych predpisov Slovenskej republiky.

**Čl. VIII**

**Servisné podmienky**

1. Predávajúci sa zaväzuje poskytovať záručný a pozáručný autorizovaný servis najmenej po dobu troch rokov od posledného plnenia spočívajúci v poskytovaní servisných prehliadok, opráv, údržby a dodávok originálnych náhradných dielov so záväzkom vykonania uvedených služieb v primeranom čase.

2. Plnenia podľa bodu 1 tohto článku zmluvy bude predávajúci poskytovať vo vlastných servisných strediskách alebo servisných strediskách zmluvných partnerov, pričom, tieto služby budú poskytované minimálne v jednom servisnom stredisku na území Slovenskej republiky. Predávajúci je povinný najneskôr ku dňu dodania predmetu tejto zmluvy oznámiť kupujúcemu sídlo tohto strediska. Predávajúci písomne oznámi kupujúcemu bezodkladne aj zmenu servisného strediska, príp. zmenu jeho sídla.

**Čl. IX**

**Zmluvné pokuty a úroky z omeškania**

1. V prípade nedodržania termínu dodania predmetu zmluvy, predávajúci zaplatí kupujúcemu zmluvnú pokutu vo výške 0,025 % z ceny nedodaného predmetu plnenia za každý aj začatý deň omeškania s plnením predmetu zmluvy. Popri zmluvnej pokute má kupujúci právo požadovať aj náhradu škody prevyšujúcu výšku zmluvnej pokuty.

2. V prípade nedodržania termínu splatnosti faktúry vzniká predávajúcemu právo fakturovať úrok z omeškania vo výške 0,025 % z fakturovanej čiastky za každý deň omeškania so zaplatením.

3. V prípade neplnenia niektorej povinnosti uvedenej v článku VIII. tejto zmluvy je predávajúci povinný zaplatiť kupujúcemu zmluvnú pokutu vo výške 0,025 % z ceny predmetu plnenia za každý deň omeškania pri ktorom z dôvodu neplnenia si povinností nebolo poskytnuté plnenie v súlade s čl. VIII., pričom popri zmluvnej pokute má kupujúci právo požadovať aj náhradu škody prevyšujúcu výšku zmluvnej pokuty.

**Čl. X**

**Zánik zmluvy**

1. Zmluvu je možné predčasne zrušiť:

- dohodou zmluvných strán,

- odstúpením od tejto zmluvy.

2. Od tejto zmluvy možno písomne odstúpiť v prípadoch uvedených v tejto zmluve a tiež na základe príslušných ustanovení Obchodného zákonníka alebo iného osobitného právneho predpisu, napríklad z dôvodov uvedených v § 19 zákona o verejnom obstarávaní č. 343/2015 Z.z.. Pri odstúpení od tejto zmluvy nebudú zmluvné strany povinné vrátiť čiastkové plnenia poskytnuté pred odstúpením od zmluvy druhou zmluvnou stranou a nebudú oprávnené žiadať vrátenie plnení poskytnutých pred odstúpením od tejto zmluvy druhej zmluvnej strane. Uvedené dojednanie neplatí:

a) na vrátenie konkrétneho plnenia dodaného s takými vadami, ktoré boli príčinou odstúpenia od zmluvy pri ktorých si kupujúci neuplatnil iné nároky z vád plnenia ( zľavu z kúpnej ceny, výmenu tovaru alebo iné..),

b) na vrátenie plnenia dodaného riadne, ktoré pre kupujúceho stratilo ekonomický a hospodársky význam, napríklad dodanie príslušenstva k  hlavnej veci, ktorá má vady,

pričom kupujúci prejavil vôľu pri odstúpení na vrátenie plnení predávajúcemu.

Za podstatné porušenie tejto zmluvy na základe ktorého môže kupujúci okamžite odstúpiť od tejto zmluvy sa považuje najmä ak :

* predávajúci bude v omeškaní s dodaním predmetu zmluvy viac ako 30 dní,
* predávajúci pri plnení predmetu tejto zmluvy konal v rozpore s niektorým so všeobecne záväzných právnych predpisov,
* predávajúci stratil podnikateľské oprávnenie vzťahujúce sa k predmetu tejto zmluvy,
* predávajúci sa počas platnosti tejto zmluvy dostane do Zoznamu platiteľov DPH, u ktorého nastali dôvody na zrušenie jeho registrácie v zmysle § 81 ods. 4 písm. b) druhého bodu zákona č. 222/2004 Z. z. o dani z pridanej hodnoty v znení neskorších predpisov,
* predávajúci porušil povinnosť z iného záväzkového vzťahu, ktorý má uzatvorený s kupujúcim.

**Čl. XI**

**Dojednanie o subdodávateľoch**

Predávajúci  určuje nasledovných subdodávateľov, ktorých bude využívať pri plnení tejto zmluvy

- Obchodné meno:

- Sídlo/ miesto podnikania:

- IČO:

- Osoba oprávnená konať za subdodávateľa v rozsahu meno, priezvisko, adresa pobytu a dátum narodenia.

Predávajúci  je povinný počas platnosti tejto zmluvy oznamovať kupujúcemu akúkoľvek zmenu údajov v rozsahu uvedenom v predchádzajúcej vete  o ktoromkoľvek subdodávateľovi uvedenom v predchádzajúcej vete tohto článku, a to písomnou formou najneskôr do 30 dní odo dňa uskutočnenia zmeny. Predávajúci  je povinný zabezpečiť v prípade, ak časť zákazky plánuje plniť subdodávateľom, aby najneskôr pri podpise tejto zmluvy a/alebo pri  nahlásení zmeny subdodávateľa bol tento subdodávateľ zapísaný v registri partnerov verejného sektora, ak má povinnosť zapisovať sa do registra partnerov verejného sektora v súlade s § 11 odsek 1 zákona č. 343/2015 Z.z..

**Čl. XII**

**Záverečné ustanovenia**

1. Akékoľvek zmeny a doplnenia tejto zmluvy je možné uskutočniť iba písomnou formou, a to očíslovanými dodatkami k zmluve podpísanými oprávnenými zástupcami zmluvných strán.

2. Právne vzťahy výslovne touto zmluvou neupravené sa riadia príslušnými ustanoveniami zákona č. 513/1991 Zb. Obchodný zákonník v znení neskorších predpisov a ďalšími všeobecne záväznými právnymi predpismi Slovenskej republiky. Pohľadávky alebo iné práva z tejto zmluvy môže predávajúci postúpiť len s predchádzajúcim písomným súhlasom kupujúceho.

3. Akékoľvek nezhody, spory alebo nároky vznikajúce z tejto zmluvy alebo v súvislosti s ňou budú riešené dohodou zmluvných strán; ak k takejto dohode nedôjde, rozhodne príslušný súd.

4. Táto zmluva je vyhotovená v štyroch vyhotoveniach, z ktorých každé má platnosť originálu. Každá zmluvná strana obdrží dve vyhotovenia tejto zmluvy.

5. Zmluvné strany prehlasujú, že obsahu tejto zmluvy porozumeli, text je pre nich dostatočne určitý a zrozumiteľný, zmluvu uzatvárajú slobodne, vážne, nie za nápadne nevýhodných podmienok a bez nátlaku a na znak súhlasu s jej obsahom ju vlastnoručne podpisujú.

6. Zmluvné strany výslovne súhlasia so zverejnením tejto zmluvy v jej plnom rozsahu vrátane príloh a dodatkov v centrálnom registri zmlúv vedenom na Úrade vlády SR a na stránke Úradu pre verejné obstarávanie v Profile verejného obstarávateľa.

7. Zmluva nadobúda platnosť dňom jej podpísania obidvomi zmluvnými stranami a účinnosť dňom nasledujúcim po dni jej zverejnenia v zmysle §47a Občianskeho zákonníka.

Prílohy:

Príloha č. 1 – Technická špecifikácia predmetu zmluvy (ak nie je uvedené v čl. I. predmet zmluvy)

Príloha č. 2 – Zoznam servisných stredísk (podľa druhu obstarávaného tovaru)

Príloha č. 3 – Záručné podmienky (podľa druhu obstarávaného tovaru)

Príloha č. 4 – Výpis predávajúceho z registra partnerov verejného sektora ( ak je to potrebné v zmysle zákona 343/2015 Z.z. o VO)

V ........................, dňa ........................... V ............................., dňa ....................

Predávajúci: Kupujúci:

Príloha č.1

**Technická špecifikácia predmetu zákazky**

Nové **malé úžitkové vozidlo** (ďalej len MUV) s celkovou hmotnosťou **do 3,5 tony** vybavené mraziaren­skou nadstavbou so zápisom v OEV v zmysle platných predpisov a legislatívnych požiadaviek s karo­sériou BB SKRIŇOVÁ MRAZIARENSKÁ s platným súhlasným stanoviskom od zástupcu výrobcu vozidla, súhlasným stanoviskom k danému systému chladenia atď. podľa zákona č. 725/2004 Z.z.o podmien­kach prevádzky vozidiel v premávke na pozemných komunikáciách a o zmene a doplnení niektorých zákonov. MUV pozostáva z nadstavby charakterizovanej v časti I. a samotného vozidla , ktoré je opi­sované v časti II. MUV by malo byť vybavené nasledovne:

1. **Nadstavba**

Chladiarenský agregát XARIOS 300 , alebo jeho ekvivalent určený na chladenie tovaru v izotermických nadstavbách dodávkových automobilov a malých nákladných automobilov do 22 m3 .V mraziaren­ských FRC nadstavbách, kde je možné dosahovať teploty minimálne – 18 oC do objemu nadstavby 17 m3 resp. v chladiarenských nadstavbách FNA je možné dosahovať teploty 0 - + 2 oC do objemu nad­stavby 22 m3 . Zariadenie so samostatnou kondenzačnou jednotkou a výparníkom.

Chladiarenský agregát poháňaný chladiarenským kompresorom od motora vozidla počas jazdy, štan­dardne s mikroprocesorovým ovládaním z kabíny vodiča prostredníctvom displeja, na ktorom je zobrazená teplota, ktorá je momentálne v nadstavbe a ďalej s možnosťou zobrazenia nastavenej tep­loty. S možnosťou nastavenia dovoleného rozsahu medzi nastavenou a skutočnou teplotou v inter­vale 1 oC,2 oC alebo 3 oC. V prípade, že tento rozdiel je väčší, požadujeme zabezpečenie prostredníc­tvom zvukového alarmu. Agregát požadujeme vybaviť automatickým odmrazovaním výparníka a tiež meračom motohodín obidvoch kompresorov. Okrem toho požadujeme aj dovybavenie na elektropo­honom 230/1/50, aby bolo možné zabezpečiť chladenie prepravovaného tovaru nezávisle od pohonu motora počas státia MUV a tiež s mikroprocesorom riadeným kúrením umožňujúcim udržať rovno­mernú teplotu nadstavby pri nízkych teplotách okolia a tiež umožňujúcim intenzívnejšie odmrazova­nie.

Agregát môže byť umiestnený na streche vozidla.

Prepravný priestor pri vozidle je nevyhnutné vyizolovať. Izoláciu vozidla je požadujeme vyhotoviť pa­nelovou technológiou, použitím ktorej chceme zachovať čo najnižšiu hmotnosť prestavby, vyššiu úžit­kovosť prestavaného vozidla a v neposlednom rade aj vysoký estetický štandard. Termoizolácia musí spĺňať normy FRA, mať úplne hladký povrch s minimom spojov, byť ľahko umývateľný a dezinfikova­teľný. Na doizolovanie musia byť použité materiály so zdravotným atestom pre styk s potravinami. K izolácii požadujeme tiež medzinárodný ATP certifikát na základe protokolu o skúške v poverenej skú­šobnej stanici v súlade s ustanoveniami Dohody o medzinárodných prepravách skaziteľných potravín a o špeciálnych prostriedkoch určených na tieto prepravy. Za súčasť izolácie považujeme aj liatu podlahu - hladkú alebo protišmykovú, v zmysle platných predpisov so zachovanými kotviacimi bodmi v podlahe. Všetky spodné okraje vstupu dverí je nutné ukončiť nerezovými lištami.

Z dôvodu dodržania požadovanej teploty je potrebné vozidlo vybaviť aj prídavnými termozávesmi pre zamedzenie rýchleho úniku chladného vzduchu pri otvorení dverí. Termozávesy musia spĺňať technické požiadavky ustanovené nariadením vlády Slovenskej republiky č. 400/1999 Z.z. v znení na­riadení vlády č.13/ 2001 Z.z. a č. 219/2001 Z.z.

Ložnú plochu je nutné vybaviť osvetlením, najlepšie za pomoci LED pásu v rohovej lište. Na ložnú plochu sa musia zmestiť minimálne dve europalety vedľa seba, alebo pozdĺžne za sebou, pričom musí zostať na ploche podlahy ešte dostatočná vôla, ako manipulačná rezerva najmenej päť centimetrov z každej strany.

1. **Vozidlo**

Nové **malé úžitkové vozidlo** (ďalej len MUV) s celkovou hmotnosťou **do 3,5 tony,** oprávnenie na vedenie vozidla postačuje skupina B. Verejný obstarávateľ má záujem o vozidlo menšej dodávky typu Ford Transit, alebo jeho ekvivalent. Nosnosť nákladu min. 1000 kg. Výbava:

* Výškovo a pozdĺžne nastaviteľný volant
* Palubný počítač
* Bočné posuvné dvere nákladového priestoru na pravej strane
* elektrický posilňovač riadenia s variabilným účinkom
* predné svetlá s funkciou denného svietenia
* Halogénové svetlomety alebo led svetlomety
* Tempomat s nastaviteľným obmedzovačom rýchlosti
* Nemetalický lak, prioritne biely alebo zelený, iný bude konzultovaný s obstarávateľom
* TVC - systém stranového presmerovania krútiaceho momentu
* Centrálne zamykanie s diaľkovým ovládaním
* Predné a zadné lapače nečistôt
* ESP - elektronický stabilizačný systém
* LAC - systém adaptívnej kontroly záťaže
* Uzáver palivovej nádrže "EasyFuel" zabraňujúci natankovaniu nesprávneho paliva
* EBA - systém podpory brzdenia v núdzových situáciách
* RSC - systém na ochranu proti prevráteniu vozidla
* ABS + EBD - kotúčové brzdy vpredu aj vzadu
* TCS - systém trakčnej kontroly
* Predný airbag vodiča
* Širšie ochranné lišty po bokoch karosérie
* Elektricky ovládané predné bočné okná s funkciou impulzného otvárania na strane vodiča
* Bezpečnostné 3-bodové pásy na všetkých sedadlách
* Integrované tretie brzdové svetlo v zadných dverách nákladového priestoru
* Predný plastový nárazník spravidla čierny
* Zariadenie pre štartovanie do -20 oC
* Manuálna klimatizácia - predná + peľový filter
* systém regeneratívneho dobíjania akumulátora
* Palivová nádrž - objem od 50 do70 litrov
* rezerva pre núdzový dojazd
* HLA - asistent rozjazdu do kopca
* Imobilizér
* Rádio FM/DAB s ovládaním na volante, 4 reproduktory, anténa,
* USB konektor,
* Bluetooth® sada,
* držiak na mobil/tablet
* Systém redukcie emisií výfukových plynov využívajúci vstrekovanie aditíva AdBlue + nádrž pre AdBlue
* Alternátor (250 A)
* Elektricky ovládané a vyhrievané vonkajšie spätné zrkadlá s integrovanou smerovkou
* oceľové disky kolies alebo liatinové
* pneumatiky 235/65 C
* Nepresklené zadné dvojkrídlové dvere s otváraním do 180 o
* Kompozitná deliaca priečka oddeľujúca nákladový priestor s integrovaným oknom
* Vonkajšie LED osvetlenie vstupu do nákladového priestoru
* Parkovacie senzory vzadu
* Sada predných sedadiel 3 - sedadlo vodiča nastaviteľné v 8 smeroch, dvojsedadlo spolujazdca s deleným výklopným sedákom a odkladacím priestorom,
* lakťová opierka vodiča
* Priehradka pred sedadlom spolujazdca (neuzamykateľná)
* Osvetlenie nákladného priestoru
* 10 x uchytné oko v nákladovom priestore
* 1x sklopný kľúč s diaľkovým ovládaním a 1 x pevný kľúč
* Sada povinnej výbavy v zmysle vyhlášky
* Všetky doklady potrebné k zavedenie vozidla do evidencie vozidiel( Osvedčenie o evidencii –Technický preukaz, Doklady o zhode s predpismi EU – Certificate of conformity)

1. **Ostatné požiadavky súvisiace s obstaraním MUV**

Na komponenty opisované v časti I. požadujeme minimálne 24mesačnú záruku a zabezpečenie pozá­ručných opráv po obdobie desiatich rokov od nákupu MUV prostredníctvom minimálne piatich ser­visných stredísk rozmiestnených rovnomerne po území Slovenskej republiky. (z dôvodu predpoklada­ného používania vozidla na celom území Slovenskej republiky) so záväzkom vykonania uvedených slu­žieb v primeranom čase.

Na zariadenie opisované v časti II. Požadujeme poskytovanie záručného servisu po dobu nemenej štyridsaťosem mesiacov, alebo 150000km podľa toho, ktorá skutočnosť nastane skôr a pozáručného servisu po dobu najmenej desiatich rokov prostredníctvom vlastného servisu , alebo prostredníctvom subdodávateľov umiestnených po území Slovenskej republiky so zá­väzkom vykonania uvedených slu­žieb v primeranom čase.

Spolu s dodaním MUV je potrebné poskytnúť aj doklady v listinnej podobe potrebné k zavedeniu vo­zidla do evidencie vozidiel( Osvedčenie o evidencii –Technický preukaz, Doklady o zhode s predpismi EU – Certificate of conformity) a tiež ďalšie doklady ( návody na používanie v slovenskom , alebo českom jazyku, servisná knižka alebo prístup do elektronickej servisnej knižky) tieto ďalšie doklady môžu byť aj v elektronickej podobe podľa okolností primerane tak, aby plnohodnotne nahradili do­klady v listinnej podobe.